- Hindi News
- National
- जिन विवाह घरों में पार्किंग व्यवस्था नहीं उन पर प्रशासन करे कार्रवाई: तिवारी
जिन विवाह घरों में पार्किंग व्यवस्था नहीं उन पर प्रशासन करे कार्रवाई: तिवारी
आजाद शक्ति सेवा के प्रदेश अध्यक्ष के नेतृत्व में कलेक्टर को ज्ञापन सौंपा गया। ज्ञापन में शहर के मुख्य मार्गों पर स्तिथ विवाह घरो के सामने सड़कों पर पार्किंग की होने से लोग परेशान हैं। रोड पर पार्किंग होने के कारण आए दिन एक्सीडेंट होते हैं। घंटों जाम लगा रहता है। एक्सीडेंट होने के बाद जाम में फसे मरीजों का समय से इलाज नहीं मिल पाता है। जिससे कई मरीजों की मौत तक हो जाती है।
इन सब बातों को लेकर आजाद शक्ति सेवा के प्रदेश अध्यक्ष बृजराज तिवारी ने जिला प्रशासन से इन विवाह घरों को पार्किंग की व्यवस्था करने को कहा है। उन्होंने बताया कि पिछले कई सालों से मैरिज हॉउस मालिक पार्किंग की व्यवस्था नहीं कर रहे है। इस कारण निर्दोष लोगों की मौत एक्सीडेंट में होती जा रही है। हाल में स्कूली बच्चों की बोर्ड परीक्षा चल रही है और मैरिज हॉउस के मालिकों द्वारा देर रात तक डीजे बजाए जा रहे हैं। इससे छात्रों का भविष्य अंधकार की आेर जा रहा है। इस अवसर पर भरत चौबे, शिव दीक्षित, मोहित सेन, अभिषेक सोनी, सूर्यांश दुबे, अंकित सोनी, आकाश भदौरिया, मयंक त्रिपाठी, सूर्य प्रताप सिंह, शिवम साहू, अजय भदौरिया, लकी सक्सेना, नीतेश भारती, राहुल सिंह, कल्लू खान सहित दर्जनों कार्यकर्ता मौजूद रहे।
मुख्य मार्ग से 20 मीटर दूर पार्किंग की व्यवस्था हो
तिवारी ने कहा कि प्रमुख मार्गों पर स्थित मैरिज हाउसों के मालिकों पर कानूनी कार्रवाई की जाए। मुख्य मार्ग से 20 मीटर दूर पार्किंग की व्यवस्था की जाए। इसके साथ ही 10 बजे के बाद डीजे अन्य ध्वनि संसाधनों पर रोक लगाई जाए। इनसे परीक्षार्थियों की पढ़ाई डिस्टर्व न हो। जिला प्रशासन द्वारा यदि इस मामले में जल्द से जल्द कोई कार्रवाई नहीं की गई तो आजाद शक्ति सेवा के कार्यकर्ता सड़कों पर उतरकर उग्र आंदोलन करेंगे।
परेशानी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva kas_Deva